I Fira de la Reforma i la Rehabilitació d´habitatges
10 març 2020

## I Fira de la Reforma i la Rehabilitació d´habitatges10 març 2020Última actualització: 14 juliol 2025

![](../gestion/img/_AO_6817-copia.jpg)  
  

El **regidor delegat de Polítiques Econòmiques i Comerç, Ferran Martínez,** ha presentat aquest matí la **I Fira de la Reforma i l’Habitatge**, la penúltima de les 8 fires temàtiques d’aquesta segona edició de Fira Mercat Gandia. Del 13 al 15 de març, al Mercat Municipal del Prado (divendres i dissabte, d’11 a 14 h i de 17 a 21.00 h. Diumenge, d’11 a 14 h).

        _“Hem intentat que hi estiguen presents la major part de prestacions i serveis que intervenen en la reforma i la rehabilitació de la vivenda”,_ ha assegurat Martínez.  

    Així, hi seran presents 14 professionals i empreses:

*   Gabinet d’arquitectura d’interiors.
*   Pintura i materials de revestiments.
*   Materials de construcció.
*   Jardineria i exteriorisme.
*   Parquets, tarimes i revestiments de fusta.
*   Fusteria d’alumini.
*   Ceràmica i banys.
*   Cortinatge, complements i panells.
*   Domòtica.
*   Cuines
*   Electricitat i elements d’autoconsum i eficiència energètica.
*   Fontaneria i accessoris.
*   Manteniment de xarxes sanitàries i canonades...

A més a més, s’hi ha programat xarrades i tallers. La primera serà una prèvia a la fira, que tindrà lloc el dijous 12 de març, a les 20 h, a Foment. Sota el títol: “Autoconsum i eficiència energètica”. Ponents: Manuel Sanchis (Grupo PEISA), Fernando Pomar i Jordi Sarrió (INEL).

*   Xarrada: “10 passos per reformar el teu habitatge i no morir en l’intent”, a càrrec d’Adrià Camarena. Divendres i dissabte, a les 12 h.
*   Xarrada: “Quin material escollir per a ‘l’encimera’ de la meua cuina, a càrrec de Mármoles Bolinches. Divendres i dissabte, a les 13 h.
*   Taller exprés: “Tractament de fustes i fang cuit en sòls i parets”, a càrrec de Pinturas Mondúver. Divendres, a les 19 h.
*   Taller exprés: “Com impermeabilitzar la coberta o terrassa amb revestiments impermeabilitzats pas a pas”, a càrrec de Pinturas Mondúver. Divendres, a les 20 h.
*   Taller exprés: “Pintures per a canviar l’aspecte de la cuina o bany sense realitzar obres”, a càrrec de Pinturas Mondúver. Dissabte, a les 19 h.
*   Taller exprés: “Sistema de pintures resistents a la humitat i la floridura”, a càrrec de Pinturas Mondúver. Dissabte, a les 20 h.

**I Fira de l’Estètica i el Tattoo**

D’altra banda, el regidor de Comerç ha valorat la I Fira de l’Estètica i el Tattoo, que va tindre lloc el cap de setmana passat, i que va rebre 3.025 visitants. _“Una xifra alta, si tenim en compte que es tractava d’una fira molt especialitzada. Per això estem contents i pensem que cal seguir abordant sectors nous”._

Augmenta també el nombre de visitants de fora de Gandia, un 38 % (un 27’74% de la resta de la Safor i un 10’22 % d’altres punts).

La valoració de visitants i expositors també hi va ser molt bona: un 4.3 i 4.2 (sobre 5), respectivament.

[Twittear](https://twitter.com/share)